Imtella' Mejju 28, 2021 Raġel ta' 65 sena mill-Marsa ġarrab ġrieħi serji f'inċident fil-Mellieħa. Il-Pulizija qalet li l-każ seħħ ilbieraħ, fejn għal xi d-disgħa u kwart ta' filgħaxija ġiet infurmata mill-isptar Mater Dei li kien għadu kemm iddaħħal raġel li sofra xi ġrieħi bi grinder. Mill-ewwel investigazzjoni rriżulta li r-raġel ta' 65 sena sofra xi ġrieħi waqt li beda jagħmel xi xogħol bil-grinder ġewwa boathouse fi Triq l-Armier iż-Żgħir. Tim mediku ta l-ewwel għajnuna fuq il-post, ambulanza ħadet lir-raġel l-Isptar Mater Dei. L-investigazzjonijiet tal-Pulizija għadhom għaddejjin.